Monako

Monako (originalno: Principatu de Munegu, fr.: Principauté de Monaco) je grad-država i mikrodržava na Azurnoj obali u zapadnoj Evropi, na obali Sredozemnog mora. Po unutrašnjem uređenju kneževina, Graniči s Francuskom na sjeveru, istoku i zapadu. Kneževina ima 38.682 stanovnika. Monako je najgušće naseljena država na svijetu i druga najmanja država na svijetu. Ona je poznata kao jedna od najkupljih i najbogatijih mjesta na svijetu. Službeni jezik Monaka je francuski. Osim toga, mnogi stanovnici govore i razumiju monegaski dijalekt, italijanski i engleski jezik.

S površinom od 2,1 km2, druga je najmanja država na svijetu, nakon Vatikana. Monako je najgušće naseljena država na svijetu. Monako ima kopnenu granicu od 5,47 km i najkraću obalu na svijetu od približno 3,83 km.

 Historija 

Ime Monako dolazi od riječi Monoikos (Μόνοικος), imenu koje je označavalo navodno ligursko pleme koje je na tome području živjelo u 6 stoljeću pr.n.e. Krajem 12. stoljeća pr.n.e., Rimljani su okupirali regiju. Nakon pada Rimskog Carstva (5. stoljeće nove ere), regiju su redovito pljačkal barbari. Tek krajem 10. stoljeća, nakon protjerivanja Sarasina od strane grofa Provanse, obala se polako ponovno naseljava.

Obalska regija Monako, prvobitno pod kontrolom Republike Genove, je 1297. osvojena od strane Grimaldijevih, a potom je niz godina vlast prelazila iz jedne ruke u drugu. Tako je 1301. godine ponovo pod rukovođstvom Genove. Godine 1331. je uz podršku francuskog kralja došla u vlast Grimaldijevih, da bi je 1357. iznova osvojila Genova. Godine 1419. konačno je došla pod vlast Grimaldijevih. Godine 1489. francuski kralj i herceg iz Savoye su priznali njenu nezavisnost.

U 19. stoljeću, kada je Sardinija postala dio Italije, regija je došla pod francuski utjecaj, ali joj je Francuska dopustila da ostane nezavisna. Poput Francuske, Monako je u toku Drugog svjetskog rata bio u sastavu Sila Osovine, Italije, a zatim Trećeg rajha, prije nego što je konačno oslobođen. Iako je okupacija kratko trajala, rezultirala je deportacijom židovskog stanovništva i pogubljenjem nekoliko pripadnika otpora iz Monaka. Od tada je Monako nezavisan.

Knez Rainier III. je naslijedio prijestolje kneževine od svog djeda kneza Louisa II., 1949. godine. Godine 1962. je donesen novi ustav kojim je ukinuta smrtna kazna i dodijeljeno pravo glasa ženama. Godine 1993. Monako je postao član UN-a. Godine 2002., potpisan je novi ugovor s Francuskom u kojem je dogovoreno da kneževina ostane nezavisna država čak i u slučaju ako nema nasljednika dinastije. Godine 2004. kneževina je postala član Vijeća Europe.

Poslije smrti kneza Rainiera koji je umro 6. aprila 2005. prijestolje je naslijedio njegov sin Albert II.

 Politika 
Od ustava donesenog 1911. godine, Monako je parlamentarna monarhija s knezom na čelu države. Izvršna vlast sastoji se od ministra države (Ministre d'État) koji presjeda vladom sastavljenom od šest članova. Ministar države je francuski građanin kojeg odabire knez između kandidata koje predloži francuska vlada. Od 1962. godine, uz kneza državom vlada i parlament koji se sastoji od 24 zastupnika. Zastupnici se biraju na mandat od pet godina. Za lokalna pitanja se brine Conseil communal koji se sastoji od 15 članova.

 Naselja 
Monako je podjeljen na 6 naselja:

 Monaco-Ville, stari grad,
 La Condamine, lučka zona i tržnica,
 Monte-Carlo, stambena zona i casino,
 Fontvieille, novo naselje uz more,
 Le Larvotto, plaže,
 Les Moneghetti, sjeverozapadna stambena zona

 Geografija 
Nalazi se na obali Sredozemnog mora, 18 km udaljena od Nice i 12 km od italijanske granice, u potpunosti je okružena Francuskom. Zauzima brdovito područje obalno područje dužine 3 km, a široko nekoliko stotina metara i dva zaljeva. Najviša uzvisina Mont Angel bilježi 140 metara visine.

Klima je blaga sredozemna s vlažnim zimama te toplim i suhim ljetima. Temperatura varira od prosječnih 8 °C u januaru i februaru do prosječnih 26 °C u julu i augustu.

 Privreda 
Službeni ekonomski podaci nisu dostupni, ali procjenjuje se da Monako spada među najbogatije države na svijetu. Godine 2009. Monako je ostvario BDP od 6,1 milijardu USD te najviši BDP po stanovniku na svijetu od 172.676 USD. Glavni izvor prihoda Monaka je turizam, svake godine veliki broj turista privlači kasino i ugodna klima. Godišnje ga posjeti oko 250.000 gostiju, uz još 2 milijuna jednodnevnih posjetitelja.

Građanima kneževine država ne ubire porez, zbog čega u državi živi veliki broj ljudi koji nastoje izbjeći oporezivanje. Monako je porezni raj i za tvrtke koje imaju niske porezne stope, zbog čega mnogi bogataši ne samo da se doseljavaju u Monako, već otvaraju i poslovnice svojih firmi u njemu. Država nema vlastitih energetskih izvora pa u potpunosti ovisi o uvozu. Uprkos otvorenosti tržišta, zadržala je monopol u nekim vitalno važnim sektorima poput telefonije, pošte i duhanske industrije. Monako nije član Evropske unije, ali je vrlo povezan s EU carinskom unijom s Francuskom. Kneževina je izborila pravo izdavanja svojih vlastitih kovanica eura.

 Stanovništvo 
Manji postotak stanovništva je izvorno monegaški, a više od polovine čine Francuzi.

 Kultura 

 Također pogledajte 

 Reference 

Kategorija:Države svijeta
Kategorija:Monako
Kategorija:Mediteranske države
Kategorija:Države članice Vijeća Evrope
Kategorija:Države članice Mediteranske unije
Kategorija:Glavni gradovi evropskih država